Kim Holmen

Kim Kristian Holmen (født 14. juli 1982 på Vestli i Oslo) er en norsk tidligere fotballspiller som spilte i Tippeligaen for Lyn Toppfotball og Kongsvinger IL Toppfotball og i 1. divisjon for Kongsvinger og Ullensaker/Kisa Idrettslag.

Holmen spilte for Lørenskog Idrettsforening i 2. divisjon da han i november 2006 signerte en avtale med Lyn, som da spilte i eliteserien. Før 2010-sesongen gikk han til Kongsvinger, og i 2012 dro han videre til Ullensaker/Kisa. Etter 2012-sesongen la han opp, men gjorde et kortvarig comeback i 2014 for Lyn i 2. divisjon.Kim Holmen signerte for Lyn  dittoslo.no (10. april 2014).

Holmen er kjent for sin løpshurtighet, og har løpt på 4,63 sekunder på 40-meter ved Toppidrettssenteret (TIS). Dette er en av de raskeste tidene målt av en fotballspiller på TIS.Vil snu opp-ned på Tippeligaen dagbladet.no (6. april 2007). Holmen har også spilt for futsallaget Kappa Futsal Klubb, hvor han i 2005 ble Skandinavisk mester.IFS NM-mestre 2003-2013  indoor-football.com

Han er sønn av tidligere toppturner Unni Holmen, og var selv turner på høyt nivå, med bronse i hopp fra europamesterskapet for juniorer i 2000.Bronse til Kim Holmen i turn-EM vg.no (28. mai 2000). Holmen gikk på idrettsfag på Bjerke videregående skole fra 1998 til 2001.

 Tidligere klubber 
 Vestli
 Skeid 
 Grorud 
 Lørenskog
 Lyn
 Ullensaker/Kisa
 Kongsvinger

 Se også 
Liste over kjente elever ved Bjerke videregående skole

 Referanser 

 Eksterne lenker 

 Profil på lynfotball.net
 Kappa Futsal Klubb

Kategori:Norske fotballspillere
Kategori:Norske futsalspillere
Kategori:Norske turnere
Kategori:Fotballspillere for Lørenskog IF
Kategori:Fotballspillere for Lyn Fotball
Kategori:Fotballspillere for Skeid Fotball
Kategori:Fotballspillere for Kongsvinger IL Toppfotball
Kategori:Fotballspillere for Ullensaker/Kisa IL
Kategori:Personer fra Oslo
Kategori:Alumni fra Bjerke videregående skole